CELEX: 32017D1331
Language: el
Date: 2017-07-04 00:00:00
Title: Απόφαση (ΕΕ) 2017/1331 του Ευρωπαϊκού Κοινοβουλίου και του Συμβουλίου, της 4ης Ιουλίου 2017, για την τροποποίηση της απόφασης (ΕΕ) 2015/435 σχετικά την κινητοποίηση του περιθωρίου για απρόβλεπτες ανάγκες

18.7.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 185/35
            
         ΑΠΌΦΑΣΗ (ΕΕ) 2017/1331 ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ ΚΑΙ ΤΟΥ ΣΥΜΒΟΥΛΊΟΥ
   της 4ης Ιουλίου 2017
   για την τροποποίηση της απόφασης (ΕΕ) 2015/435 σχετικά την κινητοποίηση του περιθωρίου για απρόβλεπτες ανάγκες
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τη διοργανική συμφωνία της 2ας Δεκεμβρίου 2013 μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση (1), και ιδίως το σημείο 14 δεύτερο εδάφιο,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:
   
               (1)
            
            
               Στο άρθρο 13 του κανονισμού (ΕΕ, Ευρατόμ) αριθ. 1311/2013 του Συμβουλίου (2) έχει προβλεφθεί περιθώριο για απρόβλεπτες ανάγκες ύψους έως 0,03 % του ακαθάριστου εθνικού εισοδήματος της Ένωσης.
            
         
               (2)
            
            
               Σύμφωνα με το άρθρο 6 του κανονισμού (ΕΕ, Ευρατόμ) αριθ. 1311/2013, η Επιτροπή είχε υπολογίσει το απόλυτο ποσό αυτού του περιθωρίου για απρόβλεπτες ανάγκες για το 2014 (3).
            
         
               (3)
            
            
               Με την απόφαση (ΕΕ) 2015/435 (4), το Ευρωπαϊκό Κοινοβούλιο και το Συμβούλιο κινητοποίησαν το περιθώριο για απρόβλεπτες ανάγκες για να διατεθούν πρόσθετες πιστώσεις πληρωμών το 2014, οι οποίες θα αντισταθμιστούν κατά τα έτη 2018-2020.
            
         
               (4)
            
            
               Σύμφωνα με τις μεσοπρόθεσμες προβλέψεις πληρωμών που παρουσιάστηκαν στο πλαίσιο της ενδιάμεσης αναθεώρησης, αναμένονται πιέσεις στα ετήσια ανώτατα όρια πληρωμών κατά τα έτη 2018-2020.
            
         
               (5)
            
            
               Το σχέδιο προϋπολογισμού για το έτος 2017 παρουσιάζει ένα περιθώριο κάτω από το ανώτατο όριο πληρωμών ύψους 9,6 δισεκατομμυρίων EUR, το οποίο επιτρέπει την αντιστάθμιση του συνολικού ποσού που κινητοποιήθηκε το 2014.
            
         
               (6)
            
            
               Η απόφαση (ΕΕ) 2015/435 θα πρέπει, επομένως, να τροποποιηθεί αναλόγως,
            
         ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η απόφαση (ΕΕ) 2015/435 τροποποιείται ως εξής:
   
               1)
            
            
               Το άρθρο 1 αντικαθίσταται από το ακόλουθο κείμενο:
               «Άρθρο 1
               Στο πλαίσιο του γενικού προϋπολογισμού της Ευρωπαϊκής Ένωσης για το οικονομικό έτος 2014, κινητοποιείται το περιθώριο για απρόβλεπτες ανάγκες προκειμένου να διατεθεί ποσό 2 818 233 715 EUR σε πιστώσεις πληρωμών πάνω από το ανώτατο όριο πληρωμών του πολυετούς δημοσιονομικού πλαισίου.».
            
         
               2)
            
            
               Το άρθρο 2 αντικαθίσταται από το ακόλουθο κείμενο:
               «Άρθρο 2
               Το ποσό των 2 818 233 715 EUR θα αντισταθμιστεί με το περιθώριο κάτω από το ανώτατο όριο πληρωμών για το έτος 2017.».
            
         Άρθρο 2
   Η παρούσα απόφαση αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   
      Στρασβούργο, 4 Ιουλίου 2017.
      
         
            Για το Ευρωπαϊκό Κοινοβούλιο
         
         
            Ο Πρόεδρος
         
         A. TAJANI
      
      
         
            Για το Συμβούλιο
         
         
            Ο Πρόεδρος
         
         M. MAASIKAS
      
   
   
      (1)  ΕΕ C 373 της 20.12.2013, σ. 1.
   
      (2)  Κανονισμός (ΕΕ, Ευρατόμ) αριθ. 1311/2013 του Συμβουλίου, της 2ας Δεκεμβρίου 2013, για τον καθορισμό του πολυετούς δημοσιονομικού πλαισίου για την περίοδο 2014-2020 (ΕΕ L 347 της 20.12.2013, σ. 884).
   
      (3)  Ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο, της 20ής Δεκεμβρίου 2013, για την τεχνική προσαρμογή του δημοσιονομικού πλαισίου για το 2014 σε συνάρτηση με την εξέλιξη του ΑΕΕ [COM(2013) 0928].
   
      (4)  Απόφαση (ΕΕ) 2015/435 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2014, για την κινητοποίηση του περιθωρίου για απρόβλεπτες ανάγκες (ΕΕ L 72 της 17.3.2015, σ. 4).